stanford-oval/wikipedia huggingface dataset:
Edis Matusevičius

| Mitalit | Mitalit | Mitalit |  |
| --- | --- | --- | --- |
|  Edis Matusevičius vuonna 2019. |  Edis Matusevičius vuonna 2019. |  Edis Matusevičius vuonna 2019. |  |
Maa:   Liettua
Miesten yleisurheilu
| Universiadit  | Universiadit  | Universiadit  |  |
|  Kultaa | Chengdu 2023 | Keihäänheitto  |  |
|  Hopeaa | Napoli 2019 | Keihäänheitto  |  |
Edis Matusevičius (s. 30. kesäkuuta 1996) on liettualainen keihäänheittäjä. Hänen ennätyksensä on heinäkuussa 2019 heitetty 89,17 m. Tulos on myös Liettuan ennätys.
Matusevičius on Liettuan mestari vuosilta 2015–2021 ja 2023. Amsterdamin EM-kilpailuissa 2016 hän ei päässyt loppukilpailuun ollessaan karsinnan 21:s. Lontoon MM-kilpailuissa 2017 Matusevičius jäi karsinnassa ilman tulosta. Hän sijoittui kymmenenneksi Berliinin EM-kilpailuissa 2018 tuloksella 77,64. Hän karsiutui loppukilpailusta Dohan MM-kilpailuissa 2019 ja vuodelle 2021 siirretyissä Tokion olympialaisissa. Budapestin MM-kilpailuissa 2023 hän sijoittui kahdeksanneksi. Hän voitti kultaa universiadeissa 2019 ja 2023.
Nuorten arvokisoihin Matusevičius on osallistunut viisi kertaa. Paras saavutus hänellä on pronssimitali alle 20-vuotiaiden EM-kilpailuista vuonna 2015. Hän sijoittui viidenneksi alle 23-vuotiaiden EM-kilpailuissa 2017. Vuonna 2014 hän oli 20-vuotiaiden MM-kilpailuissa kuudes ja kesällä 2013 hän karsiutui loppukilpailusta sekä alle 20-vuotiaiden EM-kilpailuissa että alle 18-vuotiaiden MM-kilpailuissa.
Matusevičiusin äiti Dalia Matusevičienė kilpaili keskimatkojen juoksussa ja edusti Neuvostoliittoa 800 metrin juoksussa Soulin olympialaisissa 1988. Matusevičiusin isä Edmuntas Matusevičius kilpaili keihäänheitossa ja baseballissa. Hänen ennätyksensä on vanhalla keihäsmallilla 83,72 vuodelta 1981 ja uudella keihäsmallilla 76,92 vuodelta 1987.
Willie Naulls

| Willie Naulls |
| --- | --- |
 Naulls vuonna 1956.
Henkilötiedot
Koko nimi:  William Dean ”Willie” Naulls
Syntynyt: 7. lokakuuta 1934 Dallas, Texas, Yhdysvallat
Kuollut: 22. marraskuuta 2018 (84 vuotta) Laguna Niguel, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  198 cm
Paino:  102 kg
NBA-varaus:  9. varaus 1956 (St. Louis Hawks)
Pelaajaura
Yliopistojoukkueet
1953–1956:  UCLA
Seurajoukkueet
1956 1956–1962 1962–1963 1963–1966:  St. Louis Hawks New York Knicks San Francisco Warriors Boston Celtics
William Dean ”Willie” Naulls (7. lokakuuta 1934 Dallas, Texas – 22. marraskuuta 2018 Laguna Niguel, Kalifornia) oli yhdysvaltalainen koripalloilija. Naulls voitti Boston Celticsin pelaajana kolme NBA:n mestaruutta. NBA:n tähdistöotteluun hän osallistui neljästi.
Elämä ja ura

Naulls pelasi yliopistokoripalloa vuosina 1953–1956 UCLA:n joukkueessa. St. Louis Hawks varasi hänet NBA:han yhdeksännellä vuorolla vuoden 1956 varaustilaisuudessa. Naulls aloitti NBA-uransa syksyllä Hawksissa mutta siirrettiin jo joulukuussa New York Knicksiin. Joulukuussa 1962 hänet siirrettiin San Francisco Warriorsiin. Syyskuussa 1963 Naulls myytiin Boston Celticsiin, jossa hän pelasi kolme viimeistä NBA-kauttaan voittaen joka vuosi mestaruuden. NBA:n tähdistöottelussa Naulls esiintyi vuosina 1958, 1960, 1961 ja 1962. Naulls kuoli 84-vuotiaana Kalifornian Laguna Niguelissa Churg-Straussin syndrooman aiheuttamiin hengitysongelmiin.
Aiheesta muualla

Kuvia tai muita tiedostoja aiheesta Willie Naulls Wikimedia Commonsissa
William Quan Judge

Perustajat
Helena Blavatsky
Henry Steel Olcott
William Quan Judge
Henkilöitä
Annie Besant
Alfred Percy Sinnett
Pekka Ervast
Organisaatio
Teosofinen Seura
Kansainvälinen Teosofinen Seura
Teoksia
Hunnuton Isis
Salainen oppi
Teosofian avain
Mahatmakirjeet
Muuta
Ruusu-Risti
Esoterismi
malline: näytä • keskustele •
Osa artikkelisarjaa
William Quan Judge.
William Quan Judge (13. huhtikuuta 1851 – 21. maaliskuuta 1896) oli mystikko, esoteerikko ja okkultisti, sekä yksi Teosofisen Seuran perustajista. Hän syntyi Dublinissa Irlannissa. Judgen ollessa 13-vuotias perhe muutti Yhdysvaltoihin. Hän sai kansalaisuuden 21-vuotiaana ja valmistui lakimieheksi.
Judge oli yksi niistä seitsemästätoista, jotka kokosivat alkuperäisen Teosofisen Seuran. H.P. Blavatskyn ja Henry Steel Olcottin tavoin hän pysyi järjestössä, kun muut jättivät sen. Kun Olcott ja Blavatsky siirtyivät Intiaan, Judge jäi Yhdysvaltoihin, jossa hän piti seuran toimintaa käynnissä samalla kun työskenteli asianajajana.
Judge kirjoitti teosofisia artikkeleita useisiin teosofisiin lehtiin sekä johdantonumeron  The Ocean of Theosophy -lehteen 1893. Hänestä tuli Teosofisen Seuran Amerikan osaston pääsihteeri 1884, Abner Doubledayn toimiessa pääjohtajana.
Blavatskyn kuoleman jälkeen 1891 Judge sekaantui Olcottin ja Annie Besantin kiistelyyn, joka koski niin sanottuja "Mahatmakirjeitä". Tämän seurauksena hän lopetti yhteistyönsä Olcottin ja Besantin kanssa 1895 ja otti enemmistön seuran Amerikan osastosta itselleen. Hän ehti johtaa uutta organisaatiotaan vuoden ennen kuolemaansa, jonka jälkeen johto siirtyi Katherine Tingleylle.
Olcottin ja Besantin johtama osasto tunnetaan nykyisin nimellä Theosophical Society - Adyar ja Judgen johtama nimellä Theosophical Society mutta usein tarkennuksella "International headquarters, Pasadena, California."
Pasadenan osastosta irtosi vuonna 1898 Temple of the People ja vuonna 1909 United Lodge of Theosophists tai ULT.
Aiheesta muualla

Articles by Judge (englanniksi)
Theosophy Library Online (englanniksi)
Articles by William Quan Judge and his biography (englanniksi)
Østlandet

Østlandet.
Østlandet on Etelä-Norjan itäinen osa ja yksi Norjan viidestä maantieteellisestä alueesta. Se kattaa kahdeksan maan 19 läänistä, jakautuen edelleen kahteen osaan:
Oslofjordin alue kattaa Akershusin läänin, Oslon, Vestfoldin ja Østfoldin
Indre Østlandet puolestaan kattaa Hedmarkin, Opplandin, Buskerudin ja Telemarkin läänit.
Østlandetissa asui lokakuussa 2007 2 343 107 ihmistä (49,6 % väestöstä), ja sen pinta-ala on 94 577,87 km² (29,2 % pinta-alasta). Østlandetissa on 142 kuntaa, joista 37 kaupunkia, mukaan lukien maan suurin kaupunki Oslo.
Piirit

Østlandetiin on perinteisesti kuulunut 22 piiriä:
Eiker
Follo
Grenland
Gudbrandsdalen
Hadeland
Hallingdal
Hedmarken
Land
Midt-Telemark
Numedal
Odalen
Ringerike
Romerike
Solør
Toten
Valdres
Vestfold
Vest-Telemark
Vinger
Østerdalen
Østfold
Øst-Telemark
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Norjan alueet
Huippuvuoret
Pohjois-Norja
Sørlandet
Trøndelag
Vestlandet
Østlandet
Käännös suomeksi
Yūichi Maruyama

| 0 | 1 | 2 |
| --- | --- | --- |

Henkilötiedot
Koko nimi: Yūichi Maruyama
Syntymäaika: 16. kesäkuuta 1989 (ikä 35)
Syntymäpaikka: Tokio, Japani
Kansalaisuus:  Japani
Pelipaikka: Puolustaja
Pituus: 183 cm
Seura
Seura: Nagoya Grampus
Pelinumero: 17
Seurat
| Vuodet | Seura | O (M) |
| 2012–2018 2014 2018– | FC Tokyo →Shonan Bellmare Nagoya Grampus | 97 (2) 41 (2) 18 (0) |
Maajoukkue
| 2016 | Japani | 2 (0) |
 Seurajoukkueuran tilastot kattavat vain kansalliset sarjat.
Yūichi Maruyama (jap. 丸山 祐市, Maruyama Yūichi; s. 16. kesäkuuta 1989 Tokio) on japanilainen jalkapalloilija.
Jalkapallomaajoukkue

Maruyama debytoi Japanin maajoukkueessa lokakuussa 2016. Hän on pelannut kaksi maaottelua.
Østerbro

| Østerbro |
| --- | --- |

 Kaupungin kartta, jossa Østerbro korostettuna.
Kaupunki:  Kööpenhamina
Koordinaatit:  55°42′27″N, 12°34′08″E
Pinta-ala:  9.8 km² 
Väkiluku:  79 952 (2022)
Østerbro on yksi Kööpenhaminan tilastoalueista. Se sijaitsee Koillis-Kööpenhaminassa. Vuonna 2022 alueella asui noin 80 tuhatta asukasta.
Østerbro rajautuu pohjoisessa Gentoften kuntaan, lännessä Nørrebrohon ja Bispebjergiin, etelässä Indre Byhyn ja idässä Juutinraumaan.
Pääosa Østerbron rakennuskannasta on valmistunut vuosina 1890–1940, mutta vanhojen talojen joukkoon on rakennettu uusia ja korkeampia. Ensimmäinen 16-kerroksinen rakennus on vuodelta 1961.
Aiheesta muualla

Kuvia tai muita tiedostoja aiheesta Østerbro Wikimedia Commonsissa
Yūji Hironaga

| Henkilötiedot |
| --- | --- | --- |
Koko nimi: Yūji Hironaga
Syntymäaika: 25. heinäkuuta 1975 (ikä 49)
Syntymäpaikka: Osaka, Japani
Kansalaisuus:  Japani
Pelipaikka: Keskikenttäpelaaja
Pituus: 181 cm
Seurat
| Vuodet | Seura | O (M) |
| 1994–2001 1998–1999 2002 2003–2004 | Tokyo Verdy →Gamba Osaka Yokohama FC Cerezo Osaka | 91 (3) 33 (4) 32 (5) 19 (0) |
Maajoukkue
| 1996 | Japani U-23 | 2 (0) |
 Seurajoukkueuran tilastot kattavat vain kansalliset sarjat.
Yūji Hironaga (jap. 廣長 優志, Hironaga Yūji; s. 25. heinäkuuta 1975 Osaka) on japanilainen jalkapalloilija.
Jalkapallomaajoukkue

Hironaga kuului Japanin U-23 joukkueeseen kesäolympialaisissa 1996, joissa Japani putosi ensimmäisellä kierroksella.
Østerdalen

Østerdalen (nimi tarkoittaa itäistä laaksoa) on Hedmarkin läänissä, Norjassa sijaitseva suuri laakso. Sen alueella sijaitsee myös samanniminen Norjan piiri.
Aiheesta muualla

Österdalen; Nordisk familjebok 1904-1926, osa 34, sivu 205
Willie Williams

| Willie Williams> Henkilötiedot |
| --- | --- |
Syntynyt: 14. heinäkuuta 1951
Kuollut: 8. kesäkuuta 2019 (67 vuotta)
Kansalaisuus:   Yhdysvallat
Vapaaottelija
Aktiivisena:  1992–1994
Pituus:  200 cm
Paino:  105 kg
Kätisyys:  oikea
Taistelutyyli:  kyokushin
Tilastot
Ottelut:  13
Voitot:  9
– tyrmäyksellä:  7
– luovutuksella:  2
Tappiot:  4
– luovutuksella:  3
– päätöksellä:  1
| Willie Williams> Henkilötiedot |
| --- | --- |
Kansalaisuus:   Yhdysvallat
Kyokushin-ottelija
Aktiivisena:  1975–1984
Pituus:  200 cm
Paino:  105 kg
Painoluokka:  avoin
| Mitalit> Maa:   Yhdysvallat.Miesten kyokushin.World Open  | Mitalit> Maa:   Yhdysvallat.Miesten kyokushin.World Open  | Mitalit> Maa:   Yhdysvallat.Miesten kyokushin.World Open  | Maa:   Yhdysvallat> Miesten kyokushin. |
| --- | --- | --- | --- |
|  Pronssia | Tokio 1979 | avoin |  |
Willie Williams (14. heinäkuuta 1951 – 8. kesäkuuta 2019) oli yhdysvaltalainen karateka ja vapaaottelija. Hän saavutti MM-pronssia Kyokushinin historian toisissa maailmanmestaruuskilpailuissa.
Kilpaura

Williams osallistui historian ensimmäisiin Kyokushinin maailmanmestaruuskilpailuihin 1975, jossa oli yhteensä 128 osallistujaa. Hän eteni kilpailuissa välieriin saakka, jossa hän hävisi tuomariäänin Howard Collinsille.
Neljä vuotta myöhemmin Williams oli mukana toisissa MM-kilpailuissa, johon oli osallistunut 187 ottelijaa. Hän eteni aina pronssotteluun saakka, jossa Williams voitti Takashi Azuman. Voiton myötä Williamsista tuli ensimmäinen mitalin saanut ei-japanilainen ottelija.
Williams otteli myös kolmansissa MM-kilpailuissa 1984, jossa hän sijoittui 32 parhaan joukkoon.
Vapaaottelu

Williams siirtyi ottelemaan karaten lisäksi myös vapaaotteluun ja otteli koko uransa RINGS organisaatiossa, Japanissa. Hän kävi ensimmäisen ottelunsa 1992 Peter Smitia vastaan, jonka Williams myös voitti teknisellä tyrmäyksellä. Huhtikuussa hän kohtasi Mitsuya Nagain, jonka Williams voitti tyrmäyksellä toisen erän alussa. Toukokuussa hän otteli kolmannen kerran, nyt Bitsadze Amerania vastaan, jonka Williams voitti tyrmäyksellä kolmannessa erässä. Seuraavaksi hän otteli jo kesäkuussa Ton van Maurikia vastaan, jonka Williams voitti myös tyrmäyksellä.
Østlandets Blad

| Østlandets Blad |
| --- | --- |

Entiset nimet:  Øieren (1908–1919)
Lehtityyppi:  paikallislehti
Kustantaja:  Amedia
Levikki:  10 863 (2020)
Perustettu:  1908
Päätoimittaja:  Anders Norheim Dahl
Kotikunta:  Ski
Kotimaa:  Norja
Ilmestymistiheys:  ma, ke ja pe
Kieli:  norja
Aiheesta muualla
Kotisivu
Østlandets Blad (vuosina 1908–1919 Øieren) on norjalainen vuonna 1908 perustettu paikallislehti, jonka toimitus on Skissä. Lehti ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Youth Gone Wild

| ”Youth Gone Wild” Skid Row |
| --- | --- | --- |

Singlen tiedot
 Albumilta: Skid Row
 Julkaistu: 4. tammikuuta 1989
 Tuottaja(t): Michael Wagener
 Tyylilaji: glam metal
 Kesto: 06.28
 Levy-yhtiö: Atlantic
Skid Row’n muut singlet
|   | ”Youth Gone Wild” 1989 | ”18 and Life” 1989 |
Youth Gone Wild on yhdysvaltalaisen, vuonna 1986 perustetun glam metal -yhtye Skid Row’n ensimmäinen singlejulkaisu. Kappale on ns. ”johtajasingle” yhtyeen debyyttialbumin, Skid Row’n kolmesta singlestä. Kappaleen musiikkivideo sai todella paljon soittoa MTV:llä. Vaikka debyyttialbumi olikin listaykkönen ja myi multiplatinaa, ”Youth Gone Wild” sijoittui huonosti listoilla: Billboard Hot 100 -listalla se oli sijalla 99. ja Mainstream Rock Tracks -listalla sijalla 20.
Kappale julkaistiin uudelleen singlenä vuonna 1992, kun se oli A-puolena yhtyeen omalle versioinnille Judas Priestin kappaleesta ”Delivering the Gods”. Judas Priest-cover löytyy EP-levyltä B-Side Ourselves. Kappaleella vierailee Judas Priestin laulaja Rob Halford.
Kappaletta soitetaan usein myös urheilutapahtumissa, ja se on ollut esimerkiksi NHL-jääkiekkojoukkue Chicago Blackhawksin tunnuskappale. Kappale on myös pelattavana pelissä Guitar Hero: On Tour. Kappale on mukana myös peleissä Rock Revolution ja Karaoke Revolution. ”Youth Gone Wild” on tunnistettavissa helposti laulettavasta kertosäkeestään.
Alkuperäisen painoksen kappaleet

Youth Gone Wild – 3.18 (säv. sov. Rachel Bolan, san. Dave Sabo)
Sweet Little Sister (Live) – 3.10 (säv. sov. Rachel Bolan, san. Dave Sabo)
| ”Youth Gone Wild/Delivering The Gods” Skid Row |
| --- | --- | --- |

Singlen tiedot
 Albumilta: B-Side Ourselves
 Julkaistu: 1992
 Tuottaja(t): Michael Wagener
 Tyylilaji: glam metal
 Kesto: 14.01
 Levy-yhtiö: Atlantic
Skid Row’n muut singlet
| ”In a Darkened Room” 1991 | ”Youth Gone Wild/Delivering The Gods” 1992 | ”My Enemy” 1995 |
Vuoden 1992 painoksen kappaleet

Youth Gone Wild – 3.18 (säv. sov. Rachel Bolan, san. Dave Sabo)
Delivering the Gods (Judas Priest -cover, Live) – 4.55 (säv. K.K. Downing, san. Rob Halford, sov. Glenn Tipton)
Psycho Teraphy (The Ramones -cover) – 2.30 (säv. Dee Dee Ramone, san. sov. Johnny Ramone)
Get the Fuck Out – 3.58 (säv. san. sov. Rachel Bolan)
Kokoonpano

Sebastian Bach – laulu
Dave Sabo – kitara
Scotti Hill – kitara
Rachel Bolan – bassokitara
Rob Affuso – rummut
+
Rob Halford – laulu (vuoden 1992 painoksessa, kappaleessa Delivering the Gods)
Aiheesta muualla

Youth Gone Wild Discogsissa. (englanniksi)
Albumi Youth Gone Wild Encyclopaedia Metallum -sivustolla (englanniksi)
Skid Row
| --- | --- |
Studioalbumit:   Skid Row  Slave to the Grind  Subhuman Race  Thickskin  Revolutions per Minute  The Gang’s All Here 
Livealbumit:  Subhuman Beings on Tour
EP:t:  B-Side Ourselves
Yūhi Sekiguchi

Yūhi Sekiguchi vuonna 2017.
Yūhi Sekiguchi (jap. 関口雄飛, Sekiguchi Yūhi, s. 29. joulukuuta 1987 Tokio) on japanilainen moottoriurheilija.
Ura

Vuonna 2004 hän ajoi kaksi kilpailua Aasian Formula Renault Challenge -sarjassa saavuttamatta pisteitä. Vuonna 2005 Sekiguchi ajoi Formula Toyota -sarjassa sijoittuen viidenneksi. Vuonna 2006 Sekiguchi voitti sekä Formula Toyota että Japanin Formula Challenge -sarjojen mestaruudet. Vuonna 2007 Sekiguchi sijoittui seitsemänneksi All-Japan Formula 3 -sarjassa. Vuonna 2008 Sekiguchi kilpaili International Formula Master ja Super GT -sarjoissa. Hän ajoi myös kaksi kilpailua Aasian GP2-sarjassa saavuttamatta pisteitä. Vuonna 2009 Sekiguchi palasi All-Japan F3-sarjaan sijoittuen viidenneksi National-luokassa. Vuonna 2010 hän sijoittui sarjan toiseksi. Sekiguchi jatkoi sarjassa myös kaudella 2011, jolloin hän onnistui voittamaan sarjan mestaruuden.
Sekiguchi voitti Super GT -sarjan GT500-luokan mestaruuden kaudella 2021.
Yan Mingyong

| Mitalit | Mitalit | Mitalit |  |
| --- | --- | --- | --- |
|  Yan korkeimmalla korokkeella Lontoon vuoden 2009 MM-kilpailujen palkintojenjaossa. |  Yan korkeimmalla korokkeella Lontoon vuoden 2009 MM-kilpailujen palkintojenjaossa. |  Yan korkeimmalla korokkeella Lontoon vuoden 2009 MM-kilpailujen palkintojenjaossa. |  |
Maa:   Kiina
Miesten telinevoimistelu
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2009 | renkaat |  |
|  Kultaa | Rotterdam 2010 | joukkuekilpailu |  |
|  Kultaa | Tokio 2011 | joukkuekilpailu |  |
|  Hopeaa | Rotterdam 2010 | renkaat |  |
Yan Mingyong (kiin. 严明勇, s. 24. maaliskuuta 1985) on kiinalainen telinevoimistelija ja maailmanmestari. Hän on erikoistunut renkaisiin.
Yan on voittanut neljä MM-mitalia, joista kolme kultaista.
Yūichirō Miura

Yūichirō Miura vuonna 2007.
Yūichirō Miura (jap. 三浦雄一郎, Miura Yūichirō; s. 12. lokakuuta 1932 Aomori) on japanilainen vuorikiipeilijä. Toukokuussa 2013 hänestä tuli vanhin Mount Everestille kiivennyt ihminen. Miura on kiivennyt Everestille myös toukokuussa 2003 ja toukokuussa 2008.
Miura opiskeli eläinlääketiedettä Hokkaidon yliopistossa vuoteen 1956 asti. Samana vuonna hän meni naimisiin Tomokon kanssa. Heillä on kolme lasta. Heidän poikansa Gota osallistui olympialaisiin Lillehammerissa 1994 ja Naganossa 1998.
Hän omistaa hotellin ja hiihtokoulun Sapporossa, sekä myös vaatetusyhtiön.
Aiheesta muualla

Team Miura-sivusto (japaniksi)
Windows Mail

| Windows Mail |
| --- | --- |
 Windows Mail
Kehittäjä:  Microsoft
Tiedot
Ohjelmistotyyppi:  sähköpostin ja uutisryhmien lukuohjelma
Alusta:  Windows
Lisenssi:  Microsoft EULA
Aiheesta muualla
Windows Mail
Windows Mail on Microsoftin kehittämä, yksityiskäyttöön tarkoitettu sähköpostin ja uutisryhmien lukuohjelma. Se toimitetaan Windows Vistan mukana. Windows Mail tunnettiin aikaisemmin nimellä Outlook Express, joka toimitettiin Windows 98:n, 2000:n, Me:n ja XP:n mukana.
Windows Mail uudisti merkittävästi Outlook Express -ohjelmaa lisäämällä siihen muun muassa nopeamman sähköpostin haun, phishing-suodattimet ja roskapostisuodattimet. Toisaalta myös joitakin ominaisuuksia poistettiin, kuten esimerkiksi pikaviestien lähettäminen.
Aiheesta muualla

Channel 9 (Microsoft)
Yan Sen

| Mitalit> Maa:   Kiina.Miesten pöytätennis. Olympialaiset  | Mitalit> Maa:   Kiina.Miesten pöytätennis. Olympialaiset  | Mitalit> Maa:   Kiina.Miesten pöytätennis. Olympialaiset  | Maa:   Kiina> Miesten pöytätennis. |
| --- | --- | --- | --- |
|  Kultaa | Sydney 2000 | nelinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Osaka 2001 | nelinpeli |  |
|  Kultaa | Pariisi 2003 | nelinpeli |  |
|  Hopeaa | Eindhoven 1999 | nelinpeli |  |
|  Pronssia | Manchester 1997 | kaksinpeli |  |
|  Pronssia | Shanghai 2005 | nelinpeli |  |
|  Pronssia | Shanghai 2005 | sekanelinpeli |  |
Yan Sen (s. 16. elokuuta 1975) on kiinalainen pöytätennispelaaja. Hän voitti olympiakultaa miesten nelinpelissä Wang Liqinin parina Sydneyssä 2000. Sama pari voitti maailmanmestaruuden vuosina 2001 ja 2003 sekä saavutti MM-hopeaa vuonna 1999 ja MM-pronssia vuonna 2005. Yan saavutti MM-pronssia kaksinpelissä vuonna 1997 ja Guo Yanin parina sekanelinpelissä vuonna 2005.
Eija Jurvanen

Eija Jurvanen (s. 12. lokakuuta 1958) on suomalainen rallikuljettaja. Hän voitti urallaan naisten SM-sarjan vuonna 1991, sekä naisten epävirallisen maailmanmestaruuden (FIA Ladies Cup) Marjo Berglundin kanssa vuonna 1992, osallistumatta kaikkiin osakilpailuihin. Kauden aikana pari voitti Ruotsin, Suomen sekä Katalonian rallin. Autona oli mestaruuksissa Ford Sierra RS Cosworth. Jurvanen on ajanut myös muun muassa Audi Coupé Quatrolla, Mitsubishi Galant VR-4:llä sekä Ford Escort RS Cosworthilla. Hänen kartanlukijoinaan ovat toimineet myös muiden muassa Hillevi Luostarinen, Maarit Laine, Merja Andersson, Tomi Tuominen, Timo Pulkkinen, sekä Kari Jokinen.
Eero Takala

Eero Matias Takala (25. marraskuuta 1924 Honkajoki – 11. heinäkuuta 1995) oli suomalainen juristi. Hän oli korkeimman oikeuden oikeusneuvos.
Takala suoritti ylemmän oikeustutkinnon 1950 ja sai varatuomarin arvon 1953. Hän valmistui lakitieteen kandidaatiksi ja lisensiaatiksi 1954. Oma asianajotoimisto nimellä Takalan Asianajotoimisto hänellä oli 1954–1974. Hän oli korkeimman oikeuden ylimääräinen oikeusneuvos 1972–1974 ja  oikeusneuvos 1975–1992. Markkinatuomioistuimen puheenjohtaja hän oli vuosina 1978–1980 ja laintarkastuskunnan jäsen 1978-1980.
Eero Tala

Eero Otto Juhani Tala (26. syyskuuta 1931 Kiikka – 20. kesäkuuta 2005 Turku) oli suomalainen lääkäri ja professori.
Talan vanhemmat olivat maanviljelijä Otto Jalmari Tala ja Olga Maria Järvinen ja puoliso vuodesta 1955 Maija-Leena Teinilä. Tala tuli ylioppilaaksi Tyrvään yhteiskoulusta 1950 ja valmistui lääketieteen lisensiaatiksi 1957. Hän työskenteli Paimion parantolassa 1960-luvulta alkaen ensin apulaislääkärinä ja sitten ylilääkärinä. Talan väitöskirja vuodelta 1967 käsitteli keuhkosyövän diagnostiikkaa.
Tala oli Turun yliopiston keuhkosairauksien vt. professori 1968–1969 ja keuhkosairauksien professori 1970–1994. Tala tutki farmakologiaa, tuberkuloosia ja keuhkosyöpää. Hän oli Turun yliopiston lääketieteellisen tiedekunnan dekaani 1983–1985.
Edison (elokuva)

| Edison |
| --- | --- |

Ohjaaja:  David J. Burke
Käsikirjoittaja:  David J. Burke
Tuottaja:   Boaz Davidson  Randall Emmett  George Furla  John Thompson 
Säveltäjä:   Machine Head  Tobias Enhus  H. Scott Malinas 
Kuvaaja:  Francis Kenny
Leikkaaja:  Casey O. Rohrs
Pääosat:   LL Cool J  Justin Timberlake  Morgan Freeman  Kevin Spacey 
Valmistustiedot
Valmistusmaa:  Yhdysvallat
Tuotantoyhtiö:   Metro-Goldwyn-Mayer  Nu Image Films  Millennium Films  Emmett/Furla Films  Sony Pictures 
Levittäjä:  Metro-Goldwyn-Mayer Netflix
Ensi-ilta:  2005
Kesto:  97 minuuttia
Alkuperäiskieli:  englanti
Budjetti:  25 000 000 dollaria
Tuotto:  4 143 414 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Edison (tunnettu Yhdysvalloissa nimellä Edison Force) on vuonna 2005 ensi-iltansa ohjaama yhdysvaltalainen toimintatrilleri, jonka on käsikirjoittanut ja ohjannut David J. Burke. Elokuvan pääosissa esiintyvät LL Cool J, Justin Timberlake, Morgan Freeman ja Kevin Spacey. Elokuva kertoo Pollack-nimisestä toimittajasta, joka lehtijuttua tehdessään pääsee selville poliisin kytköksistä epärehelliseen toimintaan. Juttu paisuu ja Pollack ajautuu itse tapahtumien keskipisteeseen.
Elokuvan menestys ja tuotto jäivät kauas odotetusta. 25 miljoonan dollarin budjetin elokuva keräsi tuottoja vain reilut neljä miljoonaa dollaria. Keväälle 2005 suunniteltu teatterilevitys peruttiin useimmissa maissa Toronton elokuvajuhlilla saadun huonon vastaanoton jälkeen, ja elokuva julkaistiin suoraan DVD:llä kesällä 2005.
Näyttelijät

| 0 | 1 | 2 |
| --- | --- | --- |
|  LL Cool J  | … |  konstaapeli Raphael Deed   |
|  Justin Timberlake  | … |  toimittaja Joshua Pollack   |
|  Morgan Freeman  | … |  päätoimittaja Moses Ashford   |
|  Kevin Spacey  | … |  etsivä Levon Wallace   |
|  Dylan McDermott  | … |  ylikonstaapeli Francis Lazerov   |
|  John Heard  | … |  poliisipäällikkö Brian Tilman   |
Vuoden 1869 valtiopäiväjärjestys

Valtiopäiväjärjestyksen ensimmäinen sivu Suomen Asetuskokoelmassa.
Vuoden 1869 valtiopäiväjärjestys eli Keisarillisen Majesteetin Armollinen Valtiopäiväjärjestys Suomen Suuriruhtinanmaalle (AsK 11/1869) oli perustuslaillinen säädös, joka oli Suomen säätyvaltiopäivien toiminnan pohjana vuoteen 1906. Sitä ennen Suomen valtiopäivien toiminta oli perustunut Ruotsin vanhaan valtiopäiväjärjestykseen vuodelta 1617 ynnä muihin säädöksiin.
Tausta

Vuoden 1869 valtiopäiväjärjestys ja samaan aikaan säädetty uusi ritarihuonejärjestys valmisteltiin molemmat vuonna 1865 komiteassa, jota johti senaatin talousosaston varapuheenjohtaja Johan Mauritz Nordenstam. Niiden tarkoituksena oli nykyaikaistaa ja yhtenäistää Suomen valtiopäivien toimintaa. Esikuvana käytettiin Ruotsin vuoden 1810 valtiopäiväjärjestystä, mitä ei tosin voitu sanoa avoimesti, sillä Venäjällä tämä tieto olisi herättänyt epäilyksiä. Uusi valtiopäiväjärjestys hyväksyttiin vuosien 1867–1868 valtiopäivillä, ja keisari Aleksanteri II vahvisti sen 15. huhtikuuta 1869. Nordenstamin komitea oli valmistellut myös ehdotuksen Suomen suuriruhtinaskunnan uudeksi hallitusmuodoksi, jolla olisi korvattu vuoden 1772 hallitusmuoto sekä vuoden 1789 yhdistys- ja vakuuskirja. Venäjän asennoitumisen vuoksi ajatus Suomen uudesta hallitusmuodosta jouduttiin kuitenkin hautaamaan, ja Ruotsin vallan aikaiset perustuslait jäivät (suomalaisen tulkinnan mukaan) voimaan autonomian ajan loppuun asti.